text: [১] ফরিদপুরের নগরকান্দায় নৌকা প্রতীকে আগুন দিলো দুর্বৃত্তরা | আমাদের সময়.কম – AmaderShomoy.com
  [১] ফরিদপুরের নগরকান্দায় নৌকা প্রতীকে আগুন দিলো দুর্বৃত্তরা
  প্রকাশের সময় : November 6, 2021, 12:42 pm
  আপডেট সময় : November 6, 2021 at 12:42 pm
  সনতচক্রবর্ত্তী, বোয়ালমারী ফরিদপুর: [২] ফরিদপুরের নগরকান্দা উপজেলার কাইচাইল ইউনিয়নের আওয়ামী লীগ মনোনীত চেয়ারম্যান প্রার্থীর নৌকা প্রতীকে আগুন দেওয়ার ঘটনা ঘটেছে। এ ঘটনার পর থোকে এলাকায় উত্তেজনা বিরাজ করছে।
  [৩] শুক্রবার (৫ নভেম্বর) দিবাগত গভীর রাতে উপজেলার কাইচাইল ইউনিয়নের মধ্যম গ্রামের নতুন বাজার এলাকায় এ ঘটনা ঘটে।
  [৪] কাইচাইল ইউনিয়নের নৌকার মনোনীত চেয়ারম্যান প্রার্থী মো. মোস্তফা খানের মেয়ে ফেরদৌসী আমাদের সময় ডটকমকে বলেন, একই এলাকায় ইউনিয়ন আওয়ামী লীগের সাধারণ সম্পাদক ও বিদ্রোহী প্রার্থী আনারস প্রতীক কবির হোসেন ঠান্ডু একটি জনসভা করে। আর সেই রাতেই এ ঘটনা ঘটে। তবে যারা নৌকা প্রতীকে আগুন দিয়েছে তদন্ত করে তাদের বিচার চাচ্ছি।
  [৫] এ ব্যাপারে বক্তব্য জানতে কাইচাইল ইউনিয়নের আওয়ামী লীগের বিদ্রোহী চেয়ারম্যান প্রার্থী কবির হোসেন ঠান্ডুর সঙ্গে একাধিকবার মোবাইল ফোনে যোগাযোগ করা হলেও তিনি ফোন রিসিভ না ধরার কারনে বক্তব্য জানা যায়নি।
  [৬] নগরকান্দার রিটার্নিং কর্মকর্তা তাপস শাঁখরিকে বলেন, দুর্বৃত্তের আগুন দেওয়ার ঘটনার পর থেকে এলাকায় উত্তেজনা বিরাজ করছে। আমরা উত্তেজনা থামানোর চেষ্টা করছি।
  [১] পাথরঘাটায় দুদিনের ব্যবধানে অর্ধশত ডায়রিয়ায় আক্রান্ত রোগী হাসপাতালে ভর্তি ≣ [১] দুই শতাধিক মসজিদে কোরআনের আয়াতের ক্যালিওগ্রাফি করেছেন অনীল কুমার ≣ [১] বাগেরহাটে মোরেলগঞ্জে পরিত্যক্ত ভবনে চলছে স্বাস্থ্য সেবার কার্যক্রম, দুর্ঘটনার আশংকা
  [৭] পুলিশের নগরকান্দা সার্কেলের সিনিয়র সহকারী পুলিশ সুপার মো. সুমিনুর রহমান কে বলেন, পুলিশ ঘটনাস্থল পরিদর্শন করেছে। ব্যাপারটি খতিয়ে দেখা হচ্ছে। এ ব্যাপারে তদন্ত করে ব্যবস্থা নেওয়া হবে।